b'\n_START_ARTICLE_\nJanet Sawbridge\n_START_PARAGRAPH_\nJanet Ann Sawbridge (s. 1947 Birmingham) on entinen brittil\xc3\xa4inen j\xc3\xa4\xc3\xa4tanssija, my\xc3\xb6hemmin valmentaja ja vaikuttaja. H\xc3\xa4n oli alun perin Gladys Hoggin oppilas Birminghamin luistelukoulussa, my\xc3\xb6hemmin Queens Ice Clubissa. Janet Sawbridge saavutti urallaan lukuisia Britannian mestaruuksia ja j\xc3\xa4\xc3\xa4tanssissa jopa maailmanmestaruuspronssia vuosina 1964 ja 1968 joskin eri parien kanssa. Euroopanmestaruuskisoista h\xc3\xa4nell\xc3\xa4 on jopa hopeaa. My\xc3\xb6hemmin Janet on toiminut menestyksellisesti valmentajana._NEWLINE_Erityisesti Janet Sawbridge muistetaan pitk\xc3\xa4st\xc3\xa4 urastaan j\xc3\xa4\xc3\xa4tanssissa, jossa h\xc3\xa4n saavutti kansainv\xc3\xa4list\xc3\xa4 menestyst\xc3\xa4 12 vuoden ajan. H\xc3\xa4nen parinaan 1962 - 1965 oli David Higginbottom, 1965 \xe2\x80\x93 1969 Jon Lane sek\xc3\xa4 1970 \xe2\x80\x93 1974 Peter Dalby. H\xc3\xa4nen MM-pronssinnsa tulivat siis Higgsin ja Lanen kanssa._NEWLINE_Valmentajana Janet Sawbridge toimii edelleen. H\xc3\xa4nen suurimpia saavutuksiaan t\xc3\xa4ll\xc3\xa4 saralla on Jayne Torvill \xe2\x80\x93 Christopher Dean -parin luotsaaminen maailmanmestaruuteen. H\xc3\xa4n johdatti parin my\xc3\xb6s olympiakultaan Sarajevossa 1984, mutta sen j\xc3\xa4lkeen pari vaihtoi valmentajaa.'